पाएं अपने शहर की ताज़ा ख़बरें और फ्री ई-पेपरडाउनलोड करें
भिंड शहर में एक युवक छत्तीसगढ़ से 35 हजार रुपए खर्च करके लड़की को लाया। इसके बाद परिवार व रिश्तेदारों के साथ घर के अंदर फेरे लेते हुए विवाह की रस्में पूरी की। शादी की पहली रात ही दुल्हन पेट दर्द का बहाना बनाकर रफूचक्कर हो गई। वहीं दूल्हा व उसके परिजन पूरे मामले में चुप्पी साधे हैं। उन्हाेंने इस मामले की शिकायत पुलिस थाने में न करके अपने स्तर पर तलाश कर रहे हैं।
जानकारी के मुताबिक गढ़ैया मोहल्ला में रहने वाला राजीव कुमार(परिवर्तित नाम) एल्युमिनियम सेक्शन लगाने का कार्य करता है। माता पिता के निधन के उपरांत सभी भाई अपना अपना घर बसा कर अलग अलग हो गए। ऐसे में राजीव ने भी अपना घर बसाने की चाहत में छत्तीसगढ़ से 35 हजार रुपए खर्च करके लड़की लाया था। 4 अप्रैल, मंगलवार को घर में ही अपने निकटतम लोगों के बीच अग्नि को साक्षी मानकर सात फेरे लिए। शादी की पूरी रस्में हुई। पहली रात ही में दुल्हन ने युवक से कहा कि पेट में दर्द हो रहा है। दूल्हा दवा लेने गया इधर दुल्हन बिना बताए घर से जेवर सहित गायब हो गई।
दूल्हे का कहना है कि दुल्हन लौटकर अवश्य आएगी
इस घटना के बाद पीडित दूल्हा अपने साथ हुई ठगी की किसी से शिकायत भी नहीं कर पा रहा है। वहीं दुल्हन काे अपने निटतम परिचितों के साथ तलाश में जुट गया है। हालांकि राजीव सभी को यही आश्वासन दे रहा है कि उसकी पत्नी कहीं नहीं गई है वह लौटकर आएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn